Gulen Musikk-og Kulturskule



Vil du

bli elev?

*Tlf: 928 94 188*  *E-post:* *imht@gulen.kommune.no*

***For meir informasjon – sjå Gulen kommune si heimeside – Barnehage, skule og utdanning – Musikk og kulturskule***

**Musikk- og kulturskulen**

har i 2021 / 22 gitt tilbod til om lag

60 enkeltelevar. I tillegg har me selt

dirigenttenester til skulekorps.

Som vanleg har me hatt musikkundervisning

i alle barne og ungdomskulekrinsane

i kommunen. Me har hatt tilbod innan

musikk, teikning / måling og

dataprogrammering/e-sport.

Kva tilbod me kan få til neste skuleår,

vert styrt av kva det er interesse for og kva

lærarkrefter det let seg gjere å skaffe.

Elevar må rekne med at dei i enkelte høve må fraktast til andre skulekrinsar enn der dei bur for undervisning.

*Faga i musikk og kulturskulen skal organiserast i tre opplæringsprogram:*

***Grunnprogram, kjerneprogram, fordjupningsprogram***

***Grunnprogrammet –*** *ope for alle.. Tilboda er eigna for gruppe- og ensembleundervisning.*

***Kjerneprogrammet*** *– ope for alle og er begynnaropplæring eller opplæring for vidarekomne. I kjerneprogrammet skal undervisninga vere tilpassa den enkelte eleven og kan gå føre seg både individuelt eller i grupper / ensemble.*

***Fordjupingsprogrammet*** *– har**opptaksprøvar men skal vere tilpassa den enkelte elev. Undervisnninga kan gå føre seg individuelt eller i grupper /ensemble. I Gulen har me ikkje tilbod innan fordjupningsprogram no – men kan samarbeide med andre kulturskular ved behov.*

Tilboda kostar, og gjeldande prisar er:

**Grunnprogram: kr. 1135 pr. elev pr. år.**

**Kjerneprogram /**  **fordjupningsprogram: kr. 2675 pr. elev pr. år (barn og unge) / og kr. 3135,- pr. elev pr. år (vaksne).**

Notemateriell / anna utstyr kjem i tillegg.

Tilbod som gjev opplæring innan musikk, slik som opplæring på instrument eller song, gjev i utgangspunktet undervisning kvar veke. Dette kan vere åleine, i større eller mindre grupper.

Andre tilbod kan bli organisert med lengre økter i periodar av året. Desse tilboda krev stor nok gruppe for at det kan bli sett i gang. Grupper kan bli samansett på tvers av skulekrinsar.

Undervisinga på musikk og kulturskulen skal følgje undervisningsåret på skulane slik at når **grunnskulen har fridagar, så har musikk- og kulturskulen det og.** Det vert for det meste lagt opp til bruk av instrument elevane rår over sjølve. Når det gjeld tangentinstrument brukar me instrument som er på skulane til undervisning, men elevane **MÅ** disponere eit instrument for å få **øve heime**. **Heimeøving er avgjerande for god utvikling.**

Korpsmusikantar kan søkje tilbod på musikkskulen på korpsinstrumentet sitt i tillegg til å spele i korpset. **Det vil vere ein god måte å få den hjelpa som trengst både for god utvikling** på instrumentet og ikkje minst den hjelpa som ofte trengst frå korpsaspirant til korpsmusikant. J

Vil nokon gå på musikk og kulturskulen på **meir enn eit tilbod**, kan det søkjast om, men då må det **betalast for kvart tilbod.** Er det ynskjeleg å setje opp fleire alternativ på søknaden, men berre **eit** alternativ er aktuelt å vere med på, så **prioriter** ynskja slik at me veit kva tilbod me først og fremst skal gje.

**Ny søkjar må sende søknad innan 1. mai.**

**Dei som har vore elevar dette skuleåret, går automatisk vidare på same tilbod. Foreldre / føresette må melde ifrå på melding eller e-post til underteikna dersom eleven vil endre tilbod eller dersom ho / han IKKJE skal halde fram neste skuleår.**

## Musikk- og kulturskulesøknad skal sendast til:

postmottak@gulen.kommune.no,

på «E-dialog» eller til

Gulen kommune, Eivindvikvegen 1119, 5966 EIVINDVIK

Med helsing

Inger Marie Håheim Tynning – leiar Gulen musikk- og kulturskule

Tlf: 928 94 188

E-post: imht@gulen.kommune.no

**Søknad om plass ved Gulen musikk- og kulturskule**

Namn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skule / klasse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Klasse frå hausten)

Tlf: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Fødselsår: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Føresette: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tlf: \_\_\_\_\_\_\_\_\_\_\_\_\_\_\_

**Eg ynskjer undervisning i:** (Prioritering

 av ynskje:)

**Grunnprogram:**

Song / musikkleik \_\_ (1.klasse og oppover) \_\_

Teikne / måleverkstad *(Sjå eigen info)* \_\_ (1.klasse og oppover) \_\_

**Kjerneprogram:**

Blokkfløyte \_\_ (frå 3.klasse og oppover) \_\_

Messinginstrument *(Instrument \_\_\_\_\_\_\_\_\_\_\_\_\_\_\_\_)* \_\_ (frå 3.klasse og oppover) \_\_

*(kornett, althorn, bariton/euphonium, trombone, tuba)*

Slagverk \_\_ (frå 3.klasse og oppover) \_\_

Tangentinstrument (piano / keyboard) \_\_ (frå 4.klasse og oppover) \_\_

Gitar \_\_ (frå 4.klasse og oppover) \_\_

Song \_\_ (frå 4.klasse og oppover)\_\_

Teikne / målekurs *(Sjå eigen info)*  \_\_ (frå 4.klasse og oppover)\_\_

Samspel / band (*Instrument \_\_\_\_\_\_\_\_\_\_\_\_\_\_\_\_\_\_\_\_)* \_\_ (frå 5.klasse og oppover) \_\_

## Foto *(Sjå eigen info)*  \_\_ (frå 5.klasse og oppover)\_\_

## Dans  \_\_ (frå 5.klasse og oppover) \_\_

Dataprogrammering *(i Eivindvik)* \_\_ (frå 5.klasse og oppover)\_\_

Underskrift elev: Underskrift føresette:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_